Da duminsa: Rikicin zabe ya barke a jihar Rivers, an kashe mutane 15 ▷ Legit.ng
Da duminsa: Rikicin zabe ya barke a jihar Rivers, an kashe mutane 15
- Rahotannin da Legit.ng Hausa ke samun yanzu na nuni da cewa rikicin siyasa ya barke a jihar Rivers, wanda har ya zama silar mutuwar mutane akalla 15 a jihar
- Legit.ng Hausa ta tattara rahoto kan cewa rikicin ya kawo tsaikon zabe a wuraren da lamarin ya shafa
- An fara gudanar da zaben ne da misalin karfe 8 na safiyar ranar Asabar, inda za a rufe da misalin karfe 2 na rana. Za a kyale wadanda ke kan layi su kad'a kuri'arsu
Rahotannin da Legit.ng Hausa ke samun yanzu na nuni da cewa rikicin siyasa ya barke a jihar Rivers, wanda har ya zama silar mutuwar mutane akalla 15 a jihar. Rahotannin sun bayyana cewa mutanen sun mutu ne a karamar hukumar Akuku Toru da ke jihar.
Legit.ng Hausa ta tattara rahoto kan cewa rikicin ya kawo tsaikon zabe a wuraren da lamarin ya shafa. Yan Nigeria a yau, sun fita kwansu da kwarkwatarsu domin kad'a kuri'arsu a zaben shugaban kasa da 'yan majalisun tarayya 469.
Wannan na zuwa bayan dage zaben a makon da ya gabata, wanda hukumar zabe mai zaman kanta ta kasa INEC ta yi a daren ranar 16 ga watan Fabreru, ranar da ya kamata a gudanar da zaben.
KU KARANTA: KAI TSAYE: Yadda zabe ke gudana a jihohin Bauchi, Gombe da Filato
A yayin da hukumar INEC ta tsara gudanar da zaben shugaban kasa da na 'yan majalisun tarayya a wannan Asabar din, ta tsara gudanar da taron gwamnoni da 'yan majalisun dokoki, da ma kananan hukumomin babban birnin tarayya Abuja a ranar 9 ga watan Maris.
Zaben zai gudana ne a rumfunan zabe 119,973 da ke fadin kasar, yayin da za a tattara sakamako a cibiyoyin zabe 8,809 da ke gundumomi, kananan hukumomi 774, jihohi 36 da kuma babban birnin tarayya.
An fara gudanar da zaben ne da misalin karfe 8 na safiyar ranar Asabar, inda za a rufe da misalin karfe 2 na rana. Za a kyale wadanda ke kan layi su kad'a kuri'arsu.
2 hours ago 15464 views
3 hours ago 10125 views
11 hours ago 15574 views
2 hours ago 14934 views
Mace kamar maza: 'Yar sanda ta hana satar akwatin zabe a Ogun (Bidiyo)